SCHOLARSHIP INFORMATION
SCHOLARSHIP INFORMATION
Kachin Wunpawng ningbaw ningla tai wa na ramma ni a hpaji madang tsaw jat wa u ga, kanu mungdan hpe grau mai kaja ai lam ni hte dawjau let woi awn ningbaw lu ai ni, lam shagu hta kungkyang ai ni, atsam marai ningja hpring ai ni, hpaji munu ni law law paw pru wa u ga ngu yaw shada let, The Kachin Times kaw nna scholarship information (hpaji sharin hkaja la na matu ja gumhpraw karum ningtum lu la mai na shiga) hpe sawk sagawn let shata shagu tang madun na ga ai.
(1.) Fulbright Scholarship
Ndai scholarship gaw Amerika Mung e Master Degree mai sa hkaja na matu mahkrun hpaw ya ai scholarship re. Kaning re ai major tim mai ai. TOEFL 575 ra ai, tinang matut hkaja mayu ai hpaji lam hte seng nna mahkrum madup (snr) janmau nga ra na. Amerika Mung de kalang mi mung n sa ga shi ai wa rai ra na. Full scholarship hpan rai nna jawng lung ladaw gaw 2 ning re. Ra ai form ni gaw application form, academic record form, letter of reference ni re.
2017-2018 jawng hpaw ladaw a matu form hpang jahtum hkap la na nhtoi gaw 2016 ning July shata 8 ya shani re. Hard copy hpe Cultural Affairs Unit, Public Affairs Section, U.S. Embassy, 110 University Ave, Kamayut Township, Yangon de sa ra ai.
Ndai scholarship lamang hte seng nna kata lam matut mahkai mayu yang, The Cultural Affairs Unit a phone nambat 01-536509, 01-505113 (extension 4369/4869) de adingtawk matut mahkai mai ai. Laika hte matut mahkai mayu yang,
RangoonUSECA@state.gov de adingtawk laika mai ka ai.
(2) International Master’s Program in Forestry for ASEAN students
Nam maling gawn hkang hpaji hte seng nna myit lawm ai ni a matu scholarship source kaja rai nga ai. Vietnam mung e 2 ning hpaji sa hkaja la mai na mahkrun re. TOEFL (snr) IELTS (snr) CEFR ra ai, ASEAN gaiwang kata na jawngma laning marai 5 lata la ai. Lata la hkrum ai jawngma ni gaw tuition shabrai hte nga shara, lu sha shabrai a matu karum gumhpraw hkam la lu na. Hkaja la lu na sharin ginhpan ni gaw forest science, sustainable forest management, forest policy, conservation of forest ecosystem and biodiversity conservation ni lawm ai. Ra ai form ni gaw application form, motivation letter, transcript ni, CV, sumla, 2 reference letters, health certificate ni re.
Ndai scholarship lamang hte seng nna matut chye mayu yang, http://www.vfu.edu.vn/sites/english/Pages/announcements-66/for-students-80/SCHOLARSHIPS20FOR20INTE-b10938f164ab073c.aspx kaw mai sagawn shang yu ai.
GLOSSARY
1. Background = Shingdu labau
2. Case = Mabyin
3. Heritage = Sali wunli hkringhtawng
4. Human rights violations = Shinggyim ahkaw ahkang tawt lai ai lam
5. Judiciary = Tara jeyang rapdaw
6. Methodology = Lai ladat
7. Parliamentary = Tara ka lajang ai rapdaw gindai
8. Rape = Mazut roi rip ai
9. Sovereignty = Daru magam
10.The Rules of Law = Tara upadi kang ai lam
swe_Latn swe_Latn kac_Latn zho_Hant kac_Latn kac_Latn kac_Latn kac_Latn eng_Latn kac_Latn kac_Latn awa_Deva kac_Latn eng_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn